stanford-oval/wikipedia huggingface dataset:
เคปเลอร์ (วงดนตรี)
ผลงานการแสดง > รายการโทรทัศน์

| ปี | ชื่อ | หมายเหตุ | อ้างอิง |
| --- | --- | --- | --- |
| 2021 | เกิลส์แพลนเน็ต 999 | รายการเซอร์ไวเวอร์กำหนดสมาชิกของเคปเลอร์ |  |
| 2021 | Kep1er View | รายการเรียลลิตีเปิดตัว |  |
| 2022 | Kep1er Debut Show | รายการเปิดตัว |  |
| 2022 | ควีนดอม 2 | ผู้เข้าแข่งขัน |  |
| 2022 | Kep1er Doublast On Air | รายการคัมแบ็ค |  |
| 2023 | Kep1er-unner | ซีรีส์รายการเรียลลิตี |  |
| 2023 | Kep1er Comeback Show: Lovestruck!  | รายการคัมแบ็ค |  |
ผลงานการแสดง > รายการเว็บ

| ปี | ชื่อ | หมายเหตุ | อ้างอิง |
| --- | --- | --- | --- |
| 2022–ปัจจุบัน | Kep1us | เบื้องหลังการทำกิจกรรมของสมาชิก |  |
| 2022 | Kep1er Zone | ซีรีส์รายการวาไรตี |  |
| 2022 | KEPtain Heroes | ซีรีส์รายการวาไรตี |  |
| 2023 | Kep1ayer | ซีรีส์รายการวาไรตี |  |
| 2023–2024 | Kep1erving | รายการวาไรตีประจำสัปดาห์ |  |
รางวัลและการเสนอชื่อ

| พิธีมอบรางวัล | ปี | ประเภท | เสนอชื่อ / ผลงาน | ผล | อ้างอิง |
| --- | --- | --- | --- | --- | --- |
| เอเชียอาร์ติสต์อะวอดส์ | 2022 | Best Choice Award – Music | เคปเลอร์ | ชนะ |  |
| เอเชียอาร์ติสต์อะวอดส์ | 2022 | New Wave Award – Music | เคปเลอร์ | ชนะ |  |
| เอเชียอาร์ติสต์อะวอดส์ | 2023 | Best Icon Award | เคปเลอร์ | ชนะ |  |
| แบรนด์คัสตอมเมอร์ลอยัลตีอะวอดส์ | 2022 | Rookie of the Year (Female) | เคปเลอร์ | ชนะ |  |
| เคเบิลทีวีบรอดแคสติงอะวอดส์ | 2022 | Star Award | เคปเลอร์ | ชนะ |  |
| เซอร์เคิลชาร์ตมิวสิกอะวอดส์ | 2023 | Song of the Year – January | "วาดาดา" | ชนะ |  |
| เซอร์เคิลชาร์ตมิวสิกอะวอดส์ | 2023 | New Artist of the Year – Digital | "วาดาดา" | เสนอชื่อเข้าชิง |  |
| เซอร์เคิลชาร์ตมิวสิกอะวอดส์ | 2023 | New Artist of the Year – Physical | ดับลาส | เสนอชื่อเข้าชิง |  |
| จีนีมิวสิกอะวอดส์ | 2022 | Best Female Rookie Award | เคปเลอร์ | เสนอชื่อเข้าชิง |  |
| โกลเดนดิสก์อะวอดส์ | 2023 | Rookie Artist of the Year | เคปเลอร์ | เสนอชื่อเข้าชิง |  |
| ฮันทอมิวสิกอะวอดส์ | 2023 | Rookie Artist of the Year | เคปเลอร์ | ชนะ |  |
| ฮันทอมิวสิกอะวอดส์ | 2024 | Popular Global Group | เคปเลอร์ | ชนะ |  |
| เจแปนโกลดิสก์อะวอดส์ | 2023 | Best 3 New Artists (Asia) | เคปเลอร์ | ชนะ |  |
| เจแปนโกลดิสก์อะวอดส์ | 2023 | Song of the Year by Streaming (Asia) | "วาดาดา" | ชนะ |  |
| เจแปนเรเคิร์ดอะวอดส์ | 2022 | Special Achievement Award | เคปเลอร์ | ชนะ |  |
| เคโกลบอลฮาร์ตดรีมอะวอดส์ | 2022 | K-Global Super Rookie Award | เคปเลอร์ | ชนะ |  |
| โคเรียโมเดลอะวอดส์ | 2022 | Rising Star Award – Singer | เคปเลอร์ | ชนะ |  |
| มามาอะวอดส์ | 2022 | Favorite New Artist | เคปเลอร์ | ชนะ |  |
| มามาอะวอดส์ | 2022 | Best New Female Artist | เคปเลอร์ | เสนอชื่อเข้าชิง |  |
| มามาอะวอดส์ | 2022 | Worldwide Fans' Choice Top 10 | เคปเลอร์ | เสนอชื่อเข้าชิง |  |
| มามาอะวอดส์ | 2022 | Artist of the Year | เคปเลอร์ | เสนอตัวเลือก |  |
| มามาอะวอดส์ | 2023 | Favourite Asian Female Group | เคปเลอร์ | ชนะ |  |
| มามาอะวอดส์ | 2023 | Worldwide Fans' Choice Top 10 | เคปเลอร์ | เสนอชื่อเข้าชิง |  |
| เมลอนมิวสิกอะวอดส์ | 2022 | New Artist of the Year | เคปเลอร์ | เสนอชื่อเข้าชิง |  |
| เอ็มเน็ตเจแปนแฟนชอยซ์อะวอดส์ | 2022 | Rookie of the Year | เคปเลอร์ | ชนะ |  |
| โซลมิวสิกอะวอดส์ | 2023 | New Wave Star Award | เคปเลอร์ | ชนะ |  |
| โซลมิวสิกอะวอดส์ | 2024 | Hallyu Special Award | เคปเลอร์ | เสนอชื่อเข้าชิง |  |
| โซลมิวสิกอะวอดส์ | 2024 | Main Award (Bonsang) | เคปเลอร์ | เสนอชื่อเข้าชิง |  |
| โซลมิวสิกอะวอดส์ | 2024 | Popularity Award | เคปเลอร์ | เสนอชื่อเข้าชิง |  |
| เดอะแฟกต์มิวสิกอะวอดส์ | 2022 | Global Hottest Award | เคปเลอร์ | ชนะ |  |
| เดอะแฟกต์มิวสิกอะวอดส์ | 2022 | Fan N Star Choice Award (Artist) | เคปเลอร์ | เสนอชื่อเข้าชิง |  |
| เดอะแฟกต์มิวสิกอะวอดส์ | 2022 | Four Star Awards | เคปเลอร์ | เสนอชื่อเข้าชิง |  |
| เดอะแฟกต์มิวสิกอะวอดส์ | 2022 | idolplus Popularity Award | เคปเลอร์ | เสนอชื่อเข้าชิง |  |
แหล่งข่อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ศิลปิน:  มิวสิกเบรนซ์
หมู่เจ้

| หมู่เจ้ မူဆယ်မြို့ (พม่า) / မူႇၸေႊ (ไทใหญ่) |
| --- | --- |
เมือง
หมู่เจ้ที่ตั้งในประเทศพม่า
พิกัด: 23°58′45″N 97°54′17″E﻿ / ﻿23.97917°N 97.90472°E﻿ / 23.97917; 97.90472
ประเทศ:  พม่า
รัฐ: ฉาน
จังหวัด: หมู่เจ้
อำเภอ: หมู่เจ้
ประชากร (2014): 165,022 คน
เขตเวลา: UTC+6.30 (MMT)
หมู่เจ้ หรือในภาษาจีนเรียก มู่เจี่ย (木姐) เป็นเมืองในจังหวัดหมู่เจ้ รัฐฉาน ประเทศพม่า มีพรมแดนติดกับมณฑลยูนนาน ประเทศจีน หมู่เจ้เป็นเมืองใหญ่อันดับสามของรัฐฉาน มีประชากรกว่า 160,000 คน
ชื่อเมืองหมู่เจ้เป็นภาษาไทใหญ่ เจ้หมายถึงกระดาษสา ซึ่งในสมัยโบราณ บริเวณแห่งนี้ขึ้นชื่อในด้านผลิตกระดาษสา ทั้งนี้ในปัจุบัน หมู่เจ้เป็นด่านชายแดนทางบกที่มีความสำคัญของพม่า มูลค่าการค้าผ่านด่านหมู่เจ้-รุ่ยลี่ในแต่ละปีมีมูลค่าสูงถึงหนึ่งแสนหกหมื่นล้านบาท เนื่องจากเป็นพื้นที่เศรษฐกิจ ภายในหมู่เจ้จึงมีความเคลื่อนไหวของกลุ่มติดอาวุธหลายกลุ่ม ทุกกลุ่มล้วนมีแหล่งผลประโยชน์ทางธุรกิจอยู่ในหมู่เจ้ ซึ่งส่วนมากเป็นธุรกิจสีเทา
ด้วยเหตุที่หมู่เจ้เป็นศูนย์ใหญ่ของกลุ่มอาชญากรรมออนไลน์ ในเดือนกันยายน 2023 ทางการพม่าและจีนจึงสนธิกำลังทำการปราบจับกุม  ต่อมาในเดือนธันวาคม เหตุสู้รบหนักในรัฐฉานส่งผลให้ทางการจีนมีคำเตือนให้ชาวจีนในหมู่เจ้อพยพเข้าอาณาเขตจีน และสั่งปิดสะพานข้ามแม่น้ำ ในเดือนมกราคม 2024 จีนเข้ามาเป็นตัวกลางจนเหตุการณ์คลี่คลาย ด่านพรมแดนถูกเปิดอีกครั้ง แต่ในหมู่เจ้ก็ยังถูกควบคุมโดยทหารพม่ามาอย่างเข้มงวด ด้วยสภาพเช่นนี้ ทำให้การบังคับใช้กฎหมายในหมู่เจ้หย่อยยาน มีอาชญากรรมร้ายแรงเกิดขึ้นทุกวัน
สิงหาคม 2024 หมู่เจ้ตกอยู่ในสภาพกึ่งถูกปิดล้อมโดยกองทัพฝ่ายต่อต้าน มีเพียงด้านที่ติดกับจีนที่เดินทางได้ กองทัพพม่าในหมู่เจ้ประเมินสถานการณ์แล้วเห็นว่าตนเองเสียเปรียบ จึงย้ายกองบัญชาการไปตั้งที่เมืองรุ่ยลี่ในอาณาเขตจีน แต่กองทัพฝ่ายต่อต้านก็ยังคงไม่บุกเข้าเมืองหมู่เจ้เนื่องจากเกรงใจทางการจีน
หัวพง

| หัวพง ဟိုပုန်းမြို့ (พม่า) / ဝေင်ꩻဟိုပုံꩻ (กะเหรี่ยงปะโอ) |
| --- | --- |
เมือง
หัวพงที่ตั้งในประเทศพม่า
พิกัด: 20°47′0″N 97°11′0″E﻿ / ﻿20.78333°N 97.18333°E﻿ / 20.78333; 97.18333
ประเทศ:  พม่า
รัฐ: ฉาน
จังหวัด: ตองจี
อำเภอ: หอปอง
ความสูง: 3,541 ฟุต (1,079 เมตร)
เขตเวลา: UTC+6.30 (MST)
หัวพง หรือในบันทึกของไทยเรียกว่า หอโป่ง เป็นเมืองในอำเภอหัวพง จังหวัดตองจี รัฐฉาน ประเทศพม่า ตั้งอยู่ทางตะวันออกของนครตองจีประมาณ 20 กิโลเมตร หัวพงเป็นเมืองศูนย์กลางของพื้นที่ปกครองตนเองปะโอ ซึ่งเป็นชาติพันธุ์กะเหรี่ยงกลุ่มหนึ่ง ภาษาที่ใช้งานในหัวพงคือภาษาปะโอ หัวพงเคยมีประชากรสูงถึงหกหมื่นคนในค.ศ. 1972 แต่เนื่องจากความไม่สงบยาวนานทำให้ประชากรลดลงจนเหลือราวครึ่งหนึ่ง
| ด ค กเมืองใหญ่ในรัฐฉาน |
| --- | --- |
100,000+ คน:  ตองจี  ล่าเสี้ยว  หมู่เจ้  เชียงตุง 
30,000+ คน:  อองปาน  ล้อกจ๊อก  หัวพง  แสนหวี  เมืองล้า  ท่าขี้เหล็ก
ออร์เคสตรา

วง เมลเบิร์น ซิมโฟนี ออร์เคสตรา
ออร์เคสตรา (orchestra) หรือ วงดุริยางค์ ในภาษาไทย เป็นคำศัพท์เกี่ยวกับดนตรี มีประวัติมาช้านาน และมีการเปลี่ยนแปลงรูปแบบไปตามยุคสมัย เพื่อสนองความต้องการของผู้ประพันธ์ในการถ่ายทอดความรู้สึกของดนตรีในแต่ละยุค วงออร์เคสตราเป็นวงดนตรีที่มีวิวัฒนาการเริ่มขึ้นราว ค.ศ.1600 ลักษณะที่สำคัญของวงออร์เคสตราคือ เป็นกลุ่มของนักดนตรี ที่เล่นเครื่องดนตรีหลักทั้ง 4 ประเภท ได้แก่ เครื่องดนตรีประเภทเครื่องสาย เครื่องเป่าลมไม้ เครื่องลมทองเหลือง และเครื่องกระทบ โดยบรรเลงภายใต้การควบคุมของผู้อำนวยเพลง
ประวัติ

ออร์เคสตรา เป็นภาษากรีก ตามความหมายรูปศัพท์ หมายถึง สถานที่เต้นรำ ซึ่งหมายถึง ส่วนหน้าของโรงละครสมัยกรีกโบราณ ที่ใช้เป็นที่เต้นรำและร้องเพลง ของพวกนักร้องประสานเสียง สำหรับดนตรีตะวันตก ออร์เคสตรา มีความหมายถึง วงซิมโฟนี ออร์เคสตรา ได้แก่ วงดนตรีที่ประกอบด้วยเครื่องดนตรีประเภทเครื่องสาย รวมกับเครื่องลมไม้ เครื่องทองเหลือง และเครื่องกระทบ
ต่อมาในกลางศตวรรษที่ 18 คำว่า ออร์เคสตรา หมายถึง การแสดงของวงดนตรี ซึ่งเป็นความหมายที่ใช้อยู่ในปัจจุบัน อย่างไรก็ตามคำนี้ยังคงใช้ในอีกความหมายหนึ่ง คือ พื้นที่ระดับต่ำที่เป็นที่นั่งอยู่หน้าเวทีละคร และโรงคอนเสิร์ต
ระยะต่อมาในกลางคริสต์ศตวรรษที่ 16 เมื่อเริ่มกำหนดจำนวนเครื่องดนตรีลงในบทเพลง การพัฒนาวงออร์เคสตราจึงเริ่มมีขึ้น ซึ่งในระยะแรกเป็นลักษณะของวงเครื่องสาย (String Orchestra) ซึ่งมีจำนวนผู้เล่นประมาณ 10 ถึง 25 คน  โดยบางครั้งอาจจะมีมากกว่านี้ตามความต้องการของผู้ประพันธ์เพลง ในคริสต์ศตวรรษที่ 17 วงออร์เคสตรามีการเพิ่มเครื่องลมไม้ และตอนปลายของยุคบาโรค (ประมาณ ค.ศ. 1750) ผู้ประพันธ์เพลงนิยมบอกจำนวนเครื่องดนตรีไว้ในบทเพลงโดยละเอียด นอกจากนี้ยังมีการเพิ่มเครื่องลมทองเหลือง และเครื่องกระทบในวงออร์เคสตรา
ราวกลางศตวรรษที่ 18 วงออร์เคสตราเป็นรูปแบบขึ้นมาจนได้มาตรฐานในยุคนี้ คือ ยุคคลาสสิก ซึ่งเหตุผลประการหนึ่ง คือ บทเพลงประเภทซิมโฟนีเป็นรูปแบบขึ้นมาในยุคนี้ จึงทำให้ต้องมีการจัดวงออร์เคสตราให้มีมาตรฐานเพื่อใช้เล่นเพลงซิมโฟนี นอกจากนี้การบรรเลงบทเพลงประเภทคอนแชร์โต้ อุปรากร และเพลงร้องเกี่ยวกับศาสนาก็เป็นสาเหตุหนึ่งที่ทำให้การพัฒนาวงออร์เคสตราเป็นแบบแผนขึ้น
กลางศตวรรษที่ 19 ซึ่งเป็นยุคโรแมนติก มีการเพิ่มจำนวนเครื่องดนตรีเข้าไปในวงออร์เคสตรา ทำให้วงมีขนาดที่ใหญ่ขึ้น เนื่องจากในยุคโรแมนติกนั้น นิยมเล่นบทเพลงประเภทดนตรีบรรยายเรื่องราว รวมถึงอุปรากร บัลเล่ต์ และบทเพลงร้องประสานเสียง ล้วนมีผลให้วงออร์เคสตราเพิ่มขนาดขึ้นเพื่อความยิ่งใหญ่และความสมจริงสมจัง เพื่อให้สามารถบรรยายเรื่องราวให้ได้ตรงตามที่ผู้ประพันธ์เพลงตั้งใจไว้
แม้ว่าวงซิมโฟนีออร์เคสตราในช่วงปลายศตวรรษที่ 20 ยังคงมีบทบาทสำคัญในดนตรีตะวันตก ปัจจัยทางเศรษฐกิจก็มีส่วนในการกำหนดขนาดวงออร์เคสตรา หรือแนวทางการประพันธ์เพลงเพื่อใช้กับวงออร์เคสตรา แต่สิ่งนี้ก็มิได้กีดกั้นการสร้างสรรค์ผลงานประเภทที่ใช้วงออร์เคสตราของผู้ประพันธ์เพลงแต่อย่างใด
เครื่องดนตรี

เครื่องดนตรีที่ใช้ในวงออร์เคสตรา โดยธรรมดาแล้ว จะมีสัดส่วนดังนี้
เครื่องลมไม้:
2–4 ฟลูต 1–2 ปิคโคโล (ฟลูตคนที่ 3 กับ 4)
2–4 โอโบ 1–2 อิงลิชฮอร์น (โอโบคนที่ 3 กับ 4)
2–4 คลาริเน็ต 1–2 เบสคลาริเน็ต (คลาริเน็ตคนที่ 3 กับ 4)
2–4 บาสซูน 1–2 คอนทราบาสซูน (บาสซูนคนที่ 3 กับ 4)
เครื่องลมทองเหลือง:
2 ถึง 8 ฮอร์น
2 ถึง 8 ทรัมเป็ต
2–4 ทรอมโบน
1–2 เบสทรอมโบน
1 ทูบา
เครื่องสาย:
ฮาร์ป
16 ถึง 30 (หรือมากกว่า) ไวโอลิน
8 ถึง 12 (หรือมากกว่า) วิโอลา
8 ถึง 12 (หรือมากกว่า) เชลโล
5 ถึง 8 (หรือมากกว่า) ดับเบิลเบส และ
เครื่องลิ่มนิ้ว
เปียโน
เครื่องกระทบ:
กลองทิมปานี
กลองใหญ่
กลองเล็ก
ฉาบ
แทม-แทม
กิ๋ง
แทมบูริน
ลูกซัด
คาสตาเน็ท
บล็อกไม้
ระฆัง
กล็อกเคนชปีล
ไซโลโฟน
เชเลสตา
บางครั้งก็จะมีการใช้เครื่องเป่าในแนวอื่นอีกเช่น แซกโซโฟน และ ยูโฟเนียม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Orchestras
Chisholm, Hugh, บ.ก. (1911). "Orchestra" . สารานุกรมบริตานิกา ค.ศ. 1911 (11 ed.). สำนักพิมพ์มหาวิทยาลัยเคมบริดจ์.
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  NARA 
Wikiquote
ตัวอ่อน

ภาพขยายของตัวอ่อน Proserpinus proserpina
ตัวอ่อน (อังกฤษ: larva)  เป็นระยะที่ยังเจริญไม่เต็มวัยระยะหนึ่งของสัตว์ ซึ่งต้องผ่านกระบวนการเมตามอร์โฟซิสก่อนเป็นตัวเต็มวัย สัตว์ที่มีพัฒนาการแบบอ้อม (indirect development) เช่น แมลง สัตว์ครึ่งบกครึ่งน้ำ หรือไนดาเรียนมักมีระยะตัวอ่อนอยู่ในวงจรชีวิตด้วย
ลักษณะของตัวอ่อนมักจะต่างจากตัวเต็มวัยมาก (ดังเช่นหนอนผีเสื้อกับผีเสื้อ) อีกทั้งมีโครงสร้างและอวัยวะที่ต่างออกไป ซึ่งไม่ปรากฏในตัวเต็มวัย อาหารการกินก็อาจต่างกันด้วย
ตัวอ่อนมักมีการปรับเปลี่ยนเพื่ออยู่ในสิ่งแวดล้อมที่ต่างจากของตัวเต็มวัย ตัวอ่อนบางชนิดเช่นลูกอ๊อดอาศัยอยู่ในแหล่งน้ำแทบจะตลอด แต่สามารถอาศัยอยู่นอกแหล่งน้ำได้เมื่อเจริญเป็นกบตัวเต็มวัย ตัวอ่อนจะได้รับที่หลบภัยจากผู้ล่าและลดการแข่งขันแย่งทรัพยากรกับประชากรตัวเต็มวัย จากการที่อาศัยในสิ่งแวดล้อมที่ต่างกัน
สัตว์ในระยะตัวอ่อนจะกินอาหารเพื่อเตรียมพร้อมสำหรับการเปลี่ยนผ่านไปสู่ตัวเต็มวัย สิ่งมีชีวิตบางชนิดเช่นโพลีคีตและเพรียงมีตัวเต็มวัยที่ไม่สามารถเคลื่อนที่แต่มีตัวอ่อนที่เคลื่อนที่ได้ และใช้ระยะตัวอ่อนเพื่อแพร่กระจายตัว
ตัวอ่อนบางชนิดต้องอาศัยตัวเต็มวัยคอยป้อนอาหารให้ แมลงพวก Hymenoptera ที่มีกลุ่มสังคมแท้หลายชนิดมีตัวอ่อนที่ตัวเมียวรรณะคนงาน (worker) คอยป้อนอาหารให้ ต่อกระดาษ (Ropalidia marginata) ตัวผู้สามารถทำหน้าที่ป้อนอาหารตัวอ่อนได้แต่ประสิทธิภาพด้อยกว่า โดยใช้เวลามากกว่าในการให้อาหารแต่ตัวอ่อนกลับได้อาหารปริมาณน้อยกว่า
เมืองป๊อก

| เมืองป๊อก မိုင်းပေါက်မြို့ (พม่า) / ဝဵင်းမိူင်းပွၵ်ႉ (ไทใหญ่) |
| --- | --- |
เมืองป๊อกLocation in Myanmar
พิกัด: 22°1′N 99°19′E﻿ / ﻿22.017°N 99.317°E﻿ / 22.017; 99.317
ประเทศ:  พม่า
รัฐ:  รัฐฉาน
จังหวัด: เชียงตุง
อำเภอ: เมืองยาง
เขตเวลา: UTC+6.30 (MST)
เมืองป๊อก หรือชื่อในภาษาจีนคือ เหมิ่งโป (勐波) ตั้งอยู่ในอำเภอเมืองยาง จังหวัดเชียงตุง รัฐฉาน ประเทศพม่า ห่างชายแดนจีนเพียงสิบกิโลเมตร  ถือเป็นเมืองใหญ่อันดับสองภายในควบคุมของว้าแดง รองจากปางคำ
เมืองป๊อกตั้งอยู่ในอำเภอเมืองยาง ซึ่งอำเภอนี้อยู่ใต้การควบคุมของทางการพม่า แต่บริเวณเมืองเมืองป๊อกอยู่ใต้การควบคุมโดยกองทัพผสมรัฐว้ามาตั้งแต่ปี 1989 และเป็นศูนย์ธุรกิจผิดกฎหมายของว้า และตั้งแต่ปี 2014 เป็นต้นมา ทุนจีนเทาเริ่มเข้ามาตั้งฐานในเมืองป๊อก อย่างไรก็ตาม ตั้งแต่ปี 2023 เป็นต้นมา ว้าเผชิญการกดดันจากรัฐบาลจีน และเริ่มมีการจับกุมอาชญากรชาวจีนนับพันคนในเมืองชายแดนติดกับจีน
หมู่ศาลเทพเจ้าฮินดูบริเวณแยกราชประสงค์

ศาลพระสทาศิวะ และ ศาลพระพิฆเนศวร เซ็นทรัลเวิลด์ สองในเก้าศาลเทพเจ้าฮินดูบริเวณแยกราชประสงค์
ศาลท้าวมหาพรหม โรงแรมเอราวัณ
หมู่ศาลเทพเจ้าฮินดูบริเวณแยกราชประสงค์ประกอบศาลเทพเจ้าฮินดู 9 แห่ง ที่ประดิษฐานอยู่ในพื้นที่ของอาคารโรงแรม ห้างสรรพสินค้า และสำนักงานบริเวณรอบแยกราชประสงค์ เขตปทุมวัน กรุงเทพมหานคร ซึ่งประกอบด้วย ศาลพระพรหม ที่โรงแรมเอราวัณ, พระอุมาเทวี ที่ห้างบิ๊กซีราชดำริ, พระลักษมี และ ท้าวจตุโลกบาล บนอาคารเกษรวิลเลจ, พระนารายณ์ทรงอนันตนาคราช สำนักงานตำรวจแห่งชาติ, พระนารายณ์ทรงสุบรรณ ที่โรงแรมอินเตอร์คอนติเนนตัล, พระพิฆเนศ และ พระสทาศิวะ ที่ลานด้านหน้า เซ็นทรัลเวิลด์ เป็นที่เชื่อกันว่าแยกราชประสงค์นั้นมีอาถรรพ์จึงทำให้ต้องมีการสร้างศาลเทพเจ้าองค์ต่าง ๆ ขึ้นเพื่อปกปักษ์ดูแลธุรกิจในพื้นที่ดังกล่าว
รายชื่อศาล > ศาลท้าวมหาพรหม โรงแรมเอราวัณ

บทความหลัก: ศาลท้าวมหาพรหม โรงแรมเอราวัณ
ศาลท้าวมหาพรหม โรงแรมแกรนด์ไฮแอทเอราวัณเป็นศาลของท้าวมหาพรหมตั้งอยู่หน้าโรงแรมแกรนด์ ไฮแอท เอราวัณ มีพระวรกายสีทอง เป็นที่นิยมสักการะในหมู่ชาวไทย และนักท่องเที่ยวโดยเฉพาะชาวจีนและมาเลเซีย
รายชื่อศาล > ศาลพระสทาศิวะ เซ็นทรัลเวิลด์

เทวรูปของพระสทาศิวะ ศิลปะเขมร จัดแสดงที่พิพิธภัณฑสถานแห่งชาติพระนคร ประติมานวิทยาเดียวกับเทวรูปในศาลพระสทาศิวะ ที่เซ็นทรัลเวิลด์
ลักษณะของพระตรีมูรติที่นิยมสร้างในไทยซึ่งเป็นศิลปะเขมร ในภาพคือศาลพระตรีมูรติของเอ็มไพร์ทาวเวอร์
ศาลพระสทาศิวะ เซ็นทรัลเวิลด์ เป็นศาลของพระสทาศิวะตั้งอยู่บนลานด้านหน้าส่วนอดีตห้างอิเซตัน ของเซ็นทรัลเวิลด์ คู่กับศาลพระพิฆเนศวร เซ็นทรัลเวิลด์ แขวงปทุมวัน เขตปทุมวัน กรุงเทพมหานคร
สาเหตุที่สร้างนั้นย้อนกลับไปถึงประวัติของห้างเซ็นทรัลเวิลด์ (ขณะนั้นใช้ชื่อว่าเวิลด์เทรดเซ็นเตอร์) ซึ่งสร้างขึ้นบนพื้นที่เดิมของวังเพ็ชรบูรณ์ อันสร้างขึ้นเพื่อให้เป็นที่ประทับของ สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราชัย พระราชโอรสในพระบาทสมเด็จพระจุลจอมเกล้าเจ้าอยู่หัว มหาราช และเปิดให้บริการเป็นครั้งแรกเมื่อปี พ.ศ.​2533 เชื่อกันว่า หลังเปิดตัวผลประกอบการนั้นไม่เป็นไปตามคาดหวัง เกิดอุปสรรคต่าง ๆ นักธุรกิจเจ้าของห้างจึงเชื่อว่าเป็นอาถรรพ์ประกอบกับคำบอกเล่าที่ว่า พระบาทสมเด็จพระจอมเกล้าเจ้าอยู่หัวทรงเคยนำรูปพระตรีมูรติ ที่สร้างในสมัยพระนเรศวร มหาราช มาประดิษฐานไว้ที่วังแห่งนี้ แต่สุดท้ายได้สูญหายไปในที่สุด จึงได้สร้างศาลฯ แห่งนี้ขึ้นมาเพื่อแก้เคล็ดตามคำบอกเล่า
เดิมศาลพระสทาศิวะตั้งอยู่บริเวณหัวมุมแยกราชประสงค์ แต่เมื่อเซ็นทรัลพัฒนาเข้าปรับปรุงศูนย์การค้าและเปลี่ยนชื่อจาก "เวิลด์เทรดเซ็นเตอร์" เป็น "เซ็นทรัลเวิลด์" ได้ย้ายศาลดังกล่าวไปอยู่คู่กับศาลพระพิฆเนศวร ส่วนพื้นที่เดิมได้ปรับปรุงเป็นลานน้ำพุ และแอปเปิลสโตร์ตามลำดับ[ต้องการอ้างอิง]
อย่างไรก็ตาม นักประวัติศาสตร์เสนอว่าคำบอกเล่าที่อ้างถึงการประดิษฐานพระตรีมูรติของรัชกาลที่ 4 ด้านหน้าวังเพ็ชร์บูรณ์นั้น ขัดกับข้อเท็จจริงที่วังเพ็ชรบูรณ์สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว ซึ่งความเข้าใจผิดนี้นักประวัติศาสตร์เชื่อกันว่าเริ่มมาจากการตีความผิดถึงประวัติศาสตร์ที่ระบุถึงการสร้างวังแห่งหนึ่งของรัชกาลที่ 4 ในบริเวณย่านปทุมวันปัจจุบัน ซึ่งจริง ๆ คือ วังสระปทุม ไม่ใช่วังเพ็ชรบูรณ์
ในขณะที่ประติมานวิทยาของเทวรูปซึ่งมีห้าเศียรนั้น นักวิชาการบางกลุ่มมองว่ามิใช่พระตรีมูรติอย่างที่เข้าใจกัน แต่คืออวตารปางหนึ่งของพระศิวะ พระนามว่า สทาศิวะ ที่นิยมทำกันในยุคหนึ่งของไทย ในขณะที่เทวรูปพระตรีมูรติแบบที่นิยมบูชาในไทยจะมีลักษณะแบบเขมรมากกว่า
รายชื่อศาล > ศาลพระพิฆเนศวร เซ็นทรัลเวิลด์

ศาลพระพิฆเนศวร เซ็นทรัลเวิลด์เป็นศาลของพระพิฆเนศตั้งอยู่บนลานด้านหน้าส่วนห้างอิเซตันของเซ็นทรัลเวิลด์ ถัดจากศาลพระตรีมูรติ เซ็นทรัลเวิลด์ แขวงปทุมวัน เขตปทุมวัน กรุงเทพมหานคร ถือเป็นศาลเทพเจ้าองค์หนึ่งในหมู่ศาลองค์เทพฮินดูรอบแยกราชประสงค์ มีพระลักษณะเป็นพระพิฆเนศประทับนั่ง ด้านหน้ามีรูปปั้นหนูสักการะอยู่มากมาย
รายชื่อศาล > ศาลพระลักษมี เกษรเซ็นเตอร์

ศาลพระลักษมี เกษรวิลเลจเป็นศาลของพระลักษมีตั้งอยู่บนดาดฟ้าชั้น 4 ของเกษรวิลเลจ ตั้งแต่ปี พ.ศ. 2539 เป็นหนึ่งในศาลฯ ในบริเวณสี่แยกราชประสงค์ ถนนราชดำริ แขวงลุมพินี เขตปทุมวัน กรุงเทพมหานคร ลักษณะของเทวรูปมาจากครั้นการกวนเกษียรสมุทรเพื่อทำน้ำอมฤต ขณะพระลักษมีเสด็จขึ้นมาประทับนั่งในดอกบัวและพระหัตถ์ถือดอกบัว เทวรูปและศาลองค์นี้เชื่อว่าสร้างขึ้นด้วยประสงค์ของเจ้าของห้างที่เป็นสตรี จึงให้สร้างศาลเทวรูปที่เป็นองค์เทพสตรี ซึ่งเป็นที่ถกเถียงกันว่าในตอนแรกมีประสงค์ให้สร้างศาลพระอุมา แต่ด้วยความเข้าใจคาดเคลื่อนจึงเป็นศาลพระลักษมีจนถึงปัจุบัน[ต้องการอ้างอิง]
รายชื่อศาล > ศาลท้าวจตุโลกบาล เกษรเซ็นเตอร์

ศาลท้าวจตุโลกบาล เกษรวิลเลจ เป็นศาลของท้าวจตุโลกบาลตั้งอยู่บนดาดฟ้าชั้น 4 ของเกษรวิลเลจส่วนสำนักงาน ในบริเวณเดียวกับศาลพระลักษมี ถือเป็นศาลเทพเจ้าองค์ล่าสุดที่นำมาประดิษฐานในหมู่ศาลองค์เทพฮินดูรอบแยกราชประสงค์ ซึ่งทางห้างได้อัญเชิญมาประดิษฐานเมื่อเดือนกุมภาพันธ์ พ.ศ. 2560 ลักษณะของเทวรูปมีความพิเศษที่เป็นครั้งแรกที่ได้นำองค์ท้าวจตุโลกบาลทั้ง 4 พระองค์ อัญเชิญมารวมกันในเทวรูปพระองค์เดียว ซึ่งโดยปกติจะประดิษฐานแยกกันสี่องค์
รายชื่อศาล > ศาลพระอุมา บิ๊กซีราชดำริ

ศาลพระแม่อุมาเทวี บิ๊กซีราชดำริ เป็นศาลของพระแม่อุมาเทวี ที่ประดิษฐานอยู่ด้านหน้าห้างบิ๊กซีราชดำริ สร้างขึ้นเมื่อปี 2554 ลักษณะศาลเป็นศาลประกอบด้วยโดม
รายชื่อศาล > ศาลท้าวอัมรินทราธิราช เกษรอมรินทร์

ศาลท้าวอัมรินทราธิราชประดิษฐานในศาลสร้างเป็นทรงบุษบกสามยอด ท้าวอัมรินทราธิราช เป็นพระนามหนึ่งที่ใช้เรียกพระอินทร์ อันที่มาของชื่อโรงแรมและศูนย์การค้าอมรินทร์ พลาซา ซึ่งเป็นที่ตั้งของศาล โดยต่อมาเกษรได้ซื้อโครงการนี้และเปลี่ยนเป็นชื่อปัจจุบัน
รายชื่อศาล > ศาลพระนารายณ์ทรงสุบรรณ โรงแรมอินเตอร์คอนติเนนทัล

เทวรูปพระนารายณ์ (พระวิษณุ) องค์สีดำประทับยืนบนครุฑ ประดิษฐานอยู่บริเวณหน้าโรงแรมอินเตอร์คอนติเนนตัล ทางฝั่งตะวันออกเฉียงเหนือของแยกและสร้างขึ้นเมื่อปี พ.ศ. 2540 สร้างขึ้นด้วยศิลปะแบบเขมร นักวิชาการท่านหนึ่งระบุว่าเทวรูปนี้เป็นตัวอย่างสำคัญหนึ่งถึงการคงอยู่ของเทวรูปศิลปะเขมรในไทยสมัยใหม่
รายชื่อศาล > ศาลพระนารายณ์ทรงอนันตนาคราช สำนักงานตำรวจแห่งชาติ

ด้านในสำนักงานตำรวจแห่งชาติเป็นที่ประดิษฐานเทวรูปพระนารายณ์องค์สีดำประทับยืนบนอนันตนาคราชและประดิษฐานอยู่กลางสระน้ำ สร้างขึ้นในปี พ.ศ. 2496 โดยมีพลตรีหลวงสุวิชาแพทย์เป็นผู้ทำพิธีบวงสรวง เดิมประดิษฐานที่บนอาคาร 1 แต่มีความเชื่อว่าเป็นผลให้ข้าราชการที่ทำงานในอาคารมีอาการเจ็บป่วยจึงย้ายมาประดิษฐานที่จุดปัจจุบัน และยังอัญเชิญพระนารายณ์ปางเดียวกับในรูปเคารพมาเป็นตราประจำกองบัญชาการตำรวจสอบสวนกลาง
ระเบียงภาพ

ศาลพระศิวะ5เศียร เซ็นทรัลเวิลด์
ศาลท้าวมหาพรหม
ศาลท้าวจตุโลกบาล
ศาลพระลักษมี
ศาลพระพิฆเนศวร
ศาลพระอุมา
ศาลท้าวอัมรินทราธิราช
ศาลพระนารายณ์ทรงสุบรรณ
ศาลพระลักษมีขณะทรงผ้าสีเขียว
ศาลท้าวอัมรินทราธิราช
อินาสึมะอีเลฟเวน โอไรออน โนะ โคคุอิน

อินาสึมะอีเลฟเวน ตราผนึกของโอไรออน หรือ อินาสึมะอีเลฟเวน โอไรออน โนะ โคคุอิน (ญี่ปุ่น: イナズマイレブン オリオンの刻印; โรมาจิ: Inazuma Irebun Orion no kokuin) ในชื่อภาษาญี่ปุ่น เป็นอนิเมะของซีรีส์อินาสึมะอีเลฟเวน ออกอากาศครั้งแรกเมื่อวันที่ 5 ตุลาคม ค.ศ. 2018 จนถึงวันที่ 27 กันยายน ค.ศ. 2019 มีจำนวนตอนทั้งหมด 49 ตอน ออกอากาศทางสถานีโทรทัศน์ทีวีโตเกียว
ภาพรวม

เป็นภาคต่อของ อินาสึมะอีเลฟเวน อาเรส โนะ เท็นบิง ประกาศเมื่อวันที่ 26 สิงหาคม 2018 ในงาน อินาสึมะอีเลฟเวนเฟส 2018 + ประกาศตัวแทนทีมชาติญี่ปุ่น ซึ่งตัวละครทั้งหมดจากอินาสึมะอิเลฟเวนจะมาเป็นตัวแทนทีมชาติ อินาสึมะเจแปน เพื่อเป็นตัวแทนระดับโลก
เนื้อเรื่อง

1 เดือนผ่านไปหลังจากการแข่งขันฟุตบอลฟรอนเทียร์สิ้นสุดลง ได้มีการประกาศการเปิดสมาชิกตัวทีมตัวแทนทีมชาติญี่ปุ่นในงาน ประตูสู่ระดับโลก ของฟุตบอลเยาวชนในประเทศญี่ปุ่นที่ชื่อว่าอินาสึมะเจแปน
ซึ่งสมาชิกในทีมนั่นก็คิอ อินาโมริ อาสึโตะ, ไฮซากิ ริวเฮย์ จากโรงเรียนมัธยมต้นไรมงที่ชนะเลิศในการแข่งขันฟุตบอลฟรอนเทียร์ และโนซากะ ยูมะ จากโรงเรียนโอเทย์สึคิโนะมิยะ และสมาชิกคนอื่นจากโรงเรียนที่เข้ามาเป็นสมาชิกในทีม จนมีสมาชิกใหม่นั่นก็คือ อิจิโฮชิ มิทสึรุ นักเตะที่มาจากทีมชาติรัสเซียที่ได้ร่วมเป็นสมาชิกของตัวแทนทีมชาติญี่ปุ่น
แต่ว่า ได้มีกลุ่มศัตรูใหม่ที่เข้ามาแทรกแซงในการแข่งขันครั้งนี้นั่นก็คือกลุ่มผู้เล่นปริศนาที่ถูกเรียกว่า สาวกแห่งโอไรออน ซึ่งมีเป้าหมายทำลายคู่แข่ง กลโกง และการทรยศในทีม ซึ่งการแข่งขันครั้งนี้มีจุดประสงค์เป้าหมายเพื่อใคร การแข่งขันฟุตบอลเยาวชนฟุตบอลฟรอนเทียร์อินเทอร์เนชันแนลได้เริ่มต้นขึ้น
ตัวละคร

บทความหลัก: รายชื่อตัวละครในนักเตะแข้งสายฟ้า อาเรส โนะ เท็นบิง และ โอไรออน โนะ โคคุอิน
เพลงประกอบ

"บุตไต วะ เดกไค โฮ งาอี้!" (ญี่ปุ่น: 舞台はデッカイほうがいい！; โรมาจิ: Butai wa Dekkai Hō ga ī!) (ตอนที่ 2 - 21)
"จิคิว โวะ คิ๊ก!" (ญี่ปุ่น: 地球をキック！; โรมาจิ: Chikyu wo Kick!) (ตอนที่ 22 - 48)
"ซุยเซย์เกิลส์" (ญี่ปุ่น: 彗星ガールズ; โรมาจิ: Suisei Girls) (ตอนที่ 1 - 21)
"ซัมเมอร์ซอมบี้" (ญี่ปุ่น: サマーゾンビ; โรมาจิ: Summer Zombie) (ตอนที่ 22 - 36)
"อาชิตะ เอะ โนะ Bye Bye" (ญี่ปุ่น: 明日へのBye Bye; โรมาจิ: Ashita e no Bye Bye) (ตอนที่ 37 - 49)
การออกอากาศ

อินาสึมะอีเลฟเวน โอไรออน โนะ โคคุอิน ออกอากาศทุกวันศุกร์เวลา 17:55 น. - 18:25 น. ทางสถานีโทรทัศนทีวีโตเกียว ออกอากาศครั้งแรกเมื่อวันที่ 5 ตุลาคม ค.ศ. 2018 จนถึงวันที่ 27 กันยายน ค.ศ. 2019
ในประเทศไทย ได้ออกอากาศทางสถานีโทรทัศน์ดาวเทียมทางช่องทรูสปาร์กของทรูวิชั่นส์ ออกอากาศทุกวันจันทร์ ถึง วันพุธ เวลา 19:30 - 20:00 น. ออกอากาศครั้งแรกเมื่อวันที่ 7 ธันวาคม พ.ศ. 2564 โดยใช้ชื่อว่า นักเตะแข้งสายฟ้า โอไรออน ตามผังรายการ แต่ตอนออกอากาศในเรื่องพากย์เป็น นักเตะแข้งสายฟ้า ตราผนึกของโอไรออน และออกอากาศซ้ำอีกครั้ง ทุกวันอังคาร ถึง วันพฤหัสบดี เวลา 1:30 - 2:00 น. นอกจากนี้ยังรับชมทางแอปทรูไอดี  ปัจจุบันยุติการเผยแพร่แล้วเนื่องจากหมดสัญญาลิขสิทธิ์
ข้อมูลลิงก์

เว็บไซต์อย่างเป็นทางการของทีวีโตเกียว
Inazuma World
Inazuma Eleven Official ที่เอกซ์ (ทวิตเตอร์)
Inazuma Eleven ที่เฟซบุ๊ก
ฮอลิเดย์ไนต์

ฮอลิเดย์ไนต์ (อังกฤษ: Holiday Night) เป็นสตูดิโออัลบั้มชุดที่หกของกลุ่มศิลปินหญิงเกาหลีใต้ เกิลส์เจเนอเรชัน วางจำหน่ายวันที่ 4 สิงหาคม ค.ศ. 2017  โดยค่ายเอสเอ็มเอนเตอร์เทนเมนต์ เพื่อฉลองปีที่ 10 ของกลุ่มนับตั้งแต่เปิดตัวในปี ค.ศ. 2007 โดยมีอี ซู-มันผู้ก่อตั้งเอสเอ็มเอนเตอร์เทนเมนต์เป็นผู้อำนวยการผลิตอัลบั้ม
อัลบั้มนี้ส่วนใหญ่เป็นแนวป็อป โดยมีซิงเกิลจากอัลบั้มนี้กว่า 10 ซิงเกิล รวมไปถึง "ออลไนต์" และ "ฮอลิเดย์" ซึ่งถูกปล่อยออกมาพร้อมกับอัลบั้ม ฮอลิเดย์ไนต์ เปิดตัวที่อับดับที่สองบนแกออนอัลบั้มชาร์ต ด้วยยอดขายกว่า 160,000 ชุดในเดือนกันยายน ค.ศ. 2017 อัลบั้มยังขึ้นอันดับหนึ่งบน บิลบอร์ด เวิลด์อัลบั้มและจี-มิวสิก และเข้าชาร์ตในชาร์ตอัลบั้มของประเทศออสเตรเลีย ฝรั่งเศส ญี่ปุ่น และนิวซีแลนด์
ชาร์ต

| ชาร์ต (2017) | ตำแหน่ง สูงสุด |
| --- | --- |
ออสเตรเลีย (เออาร์ไอเอ): 30
ฝรั่งเศส (เอสเอ็นอีพี): 58
ญี่ปุ่น (บิลบอร์ด เจแปน) : 19
ญี่ปุ่น (ออริคอน): 16
นิวซีแลนด์ (อาร์เอ็มเอ็นเซ็ด): 6
เกาหลีใต้ (แกออน): 2
ไต้หวัน (จี-มิวสิก): 1
สหรัฐอเมริกา ท็อปฮีตซีเครส์อัลบั้ม (บิลบอร์ด): 5
สหรัฐอเมริกา เวิลด์อัลบั้ม (บิลบอร์ด): 1
ชื่นชีวา

| ชื่นชีวา |
| --- | --- |

ประเภท: โรแมนติก ดราม่า
สร้างโดย: 
เขียนโดย: บทประพันธ์ : บุษยมาส บทโทรทัศน์ : ภาวิต
กำกับโดย: ณพธันกรณ์ ธัญญาสิริทรัพย์
แสดงนำ: ศรัณย์ ศิริลักษณ์ คามิลล่า กิตติวัฒน์ ณทรรศชัย จรัสมาส กชกร ส่งแสงเติม แก้วใส คริสตัล
ผู้ประพันธ์ดนตรีแก่นเรื่อง: เพลงรักต้องไม่มีคำว่าแต่ ขับร้องโดย  ศรัณย์ ศิริลักษณ์, คามิลล่า กิตติวัฒน์
ภาษาต้นฉบับ: ภาษาไทย
จำนวนตอน: 15 ตอน
การผลิต
ผู้อำนวยการผลิต: สยม สังวริบุตร
สถานที่ถ่ายทำ:  ประเทศไทย
ความยาวตอน: 130 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 8 กันยายน พ.ศ. 2559 – 28 ธันวาคม พ.ศ. 2559
ชื่นชีวา เป็นละครโทรทัศน์ไทย แนวโรแมนติก ดราม่า สร้างครั้งแรกปี พ.ศ. 2559 บทประพันธ์โดย บุษยมาส บทโทรทัศน์โดย ภาวิต กำกับการแสดงโดย ณพธันกรณ์ ธัญญาสิริทรัพย์ นำแสดงโดย ศรัณย์ ศิริลักษณ์, คามิลล่า กิตติวัฒน์, ณทรรศชัย จรัสมาส, แก้วใส คริสตัล และนักแสดงอีกคับคั่ง ผลิตโดย บริษัท ดีด้า วิดีโอ โปรดักชั่น จำกัด ออกอากาศทาง ช่อง 7 สี และ ช่อง 7 HD เริ่มวันพฤหัสบดีที่ 8 กันยายน พ.ศ. 2559 - วันพุธที่ 28 ธันวาคม พ.ศ. 2559 เวลา 20.30 น.